Demokraattipomo vastasi saman tien Donald Trumpin tviittivyöryyn: ”Järjettömän kaaoksen on loputtava nyt” | Uusi Suomi
6.1.2019 10:10
Donald Trumpin mukaan rajamuuria haluavat kaikki muut paitsi ”huumekauppiaat, ihmiskauppiaat ja rikolliset”.
Yhdysvaltain presidentti Donald Trump on jatkanut Meksikon rajamuurin puolustamista viestien vyöryllä Twitterissä sen jälkeen, kun varapresidentti Mike Pencen neuvottelut demokraattien kanssa päättyivät lauantaina tuloksettomina.
”Toinen kokous on varattu huomiseksi (sunnuntaille). Etelärajan ongelmat on nyt ratkaistava pysyvästi monien vuosikymmenien jälkeen”, Trump tviittasi.
Hän sanoi myös haluavansa purkaa liittovaltion hallinnon sulun mahdollisimman pian. Vielä perjantaina Trump ilmoitti olevansa valmis jatkamaan sulkua jopa vuosia.
”En välitä siitä, että suurin osa työntekijöistä, jotka eivät nyt saa palkkaa ovat demokraatteja, haluan lopettaa sulun heti, kun vahvemmasta rajaturvallisuudesta on saatu sopimus. Olen Valkoisessa talossa valmiina toimimaan, missä ovat demokraatit?”
Trumpin mukaan muuria haluavat kaikki muut paitsi ”huumekauppiaat, ihmiskauppiaat ja rikolliset”.
Edustajainhuoneen puhemies Nancy Pelosi vastasi Trumpille tiedotteella, jossa kertoo demokraattien tuovan edustajainhuoneeseen ensi viikolla lakiesityksiä, joilla sulku pyritään purkamaan edes osittain. Sulun jatkuminen merkitsee Pelosin mukaan muun muassa sitä, ettei amerikkalaisten veronpalautuksia voida maksaa ajallaan.
”Trumpin sulun aiheuttaman järjettömän kaaoksen ja epävarmuuden on loputtava nyt”, hän toteaa tiedotteessaan.
Liittovaltion hallinto on ollut rahakiistan vuoksi osittain suljettuna joulukuun 22. päivästä lähtien. Hallinnon sulun myötä 800 000 hallinnon työntekijää on ollut palkatta.
Trump sanoi perjantaina julistavansa Yhdysvaltoihin kansallisen hätätilan, jotta muurin rahoitus varmistuu.
ulkomaat, Politiikka, uutiset, Yhdysvaltain muurikiista, Trumpin hallinnon sulku
Moniin vuosikymmeniin USA:ssa ei välitetty laittomasta siirtolaisuudesta pätkääkään, sillä pelloille, tehtaisiin, ja raskaimpiin töihin saatiin nöyrää ja kuuliaista työvoimaa, joka ei oikeuksiaan kysellyt.
6.1.2019 12:08
Jos kyseli niin karkoitus tuli helposti.
6.1.2019 16:41
Nonnii! Taitavat ruveta ryhtymään.
6.1.2019 20:50
Vähemmälläkin kai tulisi selväksi, että demokraateille Trumpin vastustaminen on tärkeämpää kuin virkamiesten palkanmaksu, huumekaupan pysäyttäminen tai laittoman siirtolaisuuden torjuminen.
Hyva Trump,ISANTA TALOSSA!
Rooman vallan aikaan keisari Caligulan väitetään tehneen hevosestaan senaattorin. Onko Amerikan mailla nyt käymässä niin, että republikaanisenaattoreista on tulossa Trumpin ”hevosia.